Bjørndalen: – Det var et mareritt
– Det var et mareritt. Opp gjennom historien har jeg både hatt 10 og 12 bom på løp, men i dag var det ingenting som fungerte fra første til siste skyting, sier Bjørndalen. Nok en gang endte en fellesstart uten norsk seier. For Ole Einar Bjørndalen endte det med klar sisteplass, fem minutter og 42 sekunder bak vinner Erik Lesser. – Du kommer sist inn, men får en voldsom hyllest fra publikum. Men det blir vel en kjip opplevelse uansett? – Dritkjipt, men jeg hører ingenting av det som skjer rundt meg. Det var en svart tunnel i dag. Det kan skje hvem som helst, sier skiskytter-ikonet til VG. Emil Hegle Svendsen ble beste nordmann som nummer ti, men var nesten ett minutt bak vinnere. – Vi bør ha et krisemøte når det gjelder Emil, sa NRK-ekspert Ola Lunde på direkten. På Snapchat? John Arne Riise styrer VGs konto i helgen.Ta en titt her! Selv oppsummerte Hegle Svendsen dagen på følgende måte i møte med VGs journalist i Ruhpolding: – Det har skrantet litt denne uken, selv om det var bra på stafetten. Jeg tar med meg bra skyting i dag, så får man bygge videre på det lille positive som er, sier Svendsen som traff på 19 av 20 skudd, sier Svendsen. – Synd på Bjørndalen som får 10 bom? – Det er et bilde på det norske laget i dag. Jeg har gått fellesstart i Khanty Mansijsk med fire bom på første ligg, så jeg vet at det ikke er noe vakkert syn. Ole er inne i en dårlig stim på skytebanen og da må du nå bunnen før det begynner å snu seg. Jeg tror han kommer seg raskt, sier Svendsen. Martin Fourcade hadde overraskende en bom på siste stående, mens tyske Erik Lesser traff på alle sine. Derfor ble det en vanvittig duell til mål. Lesser gikk ut 12, 3 sekunder foran franskmannen - og til ellevill begeistring fra det tyske hjemmepublikummet, klarte Lesser å holde Fourcade bak seg. Ole Einar Bjørndalen hadde en trøstesløs dag. Han åpnet med to bom på første liggende, og endte til slutt langt, langt bak. – Ole er ikke i skyteform, fastslo NRK-ekspert Ola Lunde på sendingen. Må være Bjørndalens første sisteplass, men rekorden på 12 bom står fortsatt! — Ole K. Stoltenberg (@OleKStoltenber)16.01.16, 04:58 Bjørndalen endte til slutt med ti bom - altså bare 50 prosent treff. Johannes Thingnes Bø kom til tredje skyting først sammen med Martin Fourcade, Jevgeni Garanichev og Erik Lesser til skyting. Nordmannen bommet imidlertid to ganger, før han mistet magasinet og brukte enda mer tid! De tre andre skjøt fullt hus. De norske løperne hadde en dårlig dag. Tarjei Bø ble nummer 11 og Johannes Thingnes Bø nummer 12. Begge hadde tre bom. – Det var vanskelig å gå først i dag, det var trått. Men liggende skyting var dårlig. Greit at Ola Lunde er kritisk, men i dag er jeg enig med ham, sa Tarjei Bø til NRK. Resultater: 1. Erik Lesser, Tyskland. 2. Martin Fourcade, Frankrike + 9,8. 3. Jevgenij Garanitjsev, Russland + 13,1. 10. Emil Hegle Svendsen, Norge + 58,6. 11. Tarjei Bø, Norge + 1,07,0 12. Johannes Thingnes Bø, Norge 1,13,8. 28. Erlend Bjøntegaard, Norge + 3,35,9 30. Ole Einar Bjørndalen, Norge + 5,42,6. Det snur fort i skiskyting. 30.nov 2000 bommet Bjørndalen 12 av 20,ble nr 95. Dagen etter 0-0(sprint) og seier. Jobb å gjøre: ja!krise: Nei! — Ole K. Stoltenberg (@OleKStoltenber)16.01.16, 05:09
Ole Einar Bjørndalen (41) opplevde en marerittdag i Ruhpolding og fikk ti bom på fellesstarten.